Na osnovu člana 4. Zakona o radu („Sl.novione FBiH“ br; 26/16) i člana 20.a Zakona o izmjenama i dopunama Zakona o radu („Sl. novine FBiH“ broj: 89/18), Uredbe o postupku prijema u radni odnos u javnom sektoru u Zeničko-dobojskom kantonu („Službene novine Zeničko-dobojskog kantona“ broj;08/19), člana 7.stav 1. tačka 2. Pravilnika o radu Javne ustanove Dom zdravlja Breza broj: 01-401/17 od 28.07.2017 godine, člana 4. i člana 5. Pravilnika o izmjenama i dopunama Pravilnika o radu Javne ustanove Dom zdravlja Breza broj: 01-759/19 od 29.10.2019 godine , 01-163/2021 od 25.01.2021 godine i Odluke direktora broj: 01-1219/2021 od 18.11.2021 godine, v.d. direktor raspisuje:

 **KONKURS
za prijem radnika u radni odnos**

**I RADNO MJESTO**

- doktora medicine za rad u službi porodične medicine 3 izvršioca na određeno vrijeme do
 12 mjeseci.
- šef laboratorije 1 izvršioc na određeno vrijeme do 12 mjeseci.
- medicinska sestra tehničar (opći smijer) 2 izvršioca na određeno vrijeme do 12 mjeseci.
- spremačica 1 izvršioc na određeno vrijeme do 12 mjeseci.
**II USLOVI**Kandidati trebaju da ispunjavaju slijedeće uslove:
 **a) opšti uslovi :**- da je kandidat državljanin BiH,
- da kandidat ima zdravstvenu i poslovnu sposobnost za vršenje poslova navedenog radnog mjesta,

 **b) posebni uslovi:**

**1. za radno mjesto doktor medicine**

Za radno mjesto pod rednim brojem 1.

 **b) posebni uslovi :
-** završen Medicinski fakultet ,
- položen stručni ispit za zvanje doktora medicine,
- licenca za samostalan rad.

Kratak opis poslova i radnih zadataka :
kontrola i praćenje vodećih rizičnih faktora definisanih putem socijalno medicinske dijagnoze, provođenje programa primarne zaštite, formiranje socijalno medicinske dijagnoze sa područja (koje im pripada), kolekcionisanje podataka koji su neophodni za dalje planiranje rada, monitoring i evaluaciju od strane ljekara obiteljske medicine, neposredna participacija u svim preventivno-promotivnim programima sa ciljem otkrivanja riziko-faktora koji mogu direktno uticati na zdravstveno stanje stanovništva na njhovom području, uspostavljanje saradnje sa školama, socijalnim ustanovama, mjesnim zajednicama i drugim institucijama, orijentacija dijagnostika, terapija i rehabilitacija vodećih masovnih oboljenja i **druge poslove propisane sistematizacijom radnog mjesta.**

- mjesto rada: JU Dom zdravlja Breza.
- pripadajuća osnovna neto plaća: 1.895,00 KM

**2. za radno mjesto šef laboratorije:**

- inžinjer biohemije drugi ciklus visokog obrazovanja, odnosno integrirani dodiplomski studij (300 ECTS) ili inžinjer medicinsko-labaratorijske dijagnostike drugi ciklus visokog obrazovanja.

- završen fakultet za navedena zanimanja,

 - položen stručni ispit ,
- licenca za samostalan rad,
 - minimalno 6 mjeseci radnog iskustva u struci za navedena zanimanja.

Kratak opis poslova

- organizuje i rukovodi radom službe i daje uputsva za rad laboratorije,
- vrši dnevne, sedmične, mjesečne i ostale kontrole laboratorijskuh analiza,
- vrši provjeravanje rezultata pojedinih analiza i rada laboranata,
- vrši izbor ref. metode i uvođenje novih savremenih metoda i nove tehnike rada,
- sarađuje sa ostalim službama u Domu zdravlja u cilju lakšeg i bržeg dobijanja
 laboratorijskih rezultata,
 - uzimanje kapilarne krvi kod djece, uzimanje krvi iz vene kod djece, sediment urina nativni preparat, pregled stolice na parazite –nativni preparat, i druge poslove propisane sistematizacijom radnog mjesta.

Mjesto rada: JU Dom zdravlja Breza

**3.Za radno mjesto medicinska sestra tehničar – opšti smijer za rad u službi porodične medicine:**

**-** završenu srednju medicinsku školu ,
- položen stručni ispit, za zvanje medicinska sestra - tehničar
- licenca za samostalan rad.
- minimalno 6 mjeseci radnog iskustva na poslovima medicinske sestre tehničara.
- vozačka dozvola „B“ kategorije

**Kratak opis poslova i radnih zadataka:**- vrši zdravstveno prosvjećivanje porodice,
- edukaciju pacijenata oboljelih od dijabetesa,
- vrši sterilizaciju instrumenata i kontroliše njenu ispravnost,
- priprema pacijenta i materijal za rad i asistira pri radu,
- vodi medicinsku dokumentaciju,
- vrši primarnu i sekundarnu obradu rane,
- daje sve vrste injekcija (I.V,I.M,S.C.) i infuzija sa terapijom u istoj,
- mjeri vitalne parametre (puls, krvni pritisak),
- vrši posjetu starim i iznemoglim licima i daje terapije u kući pacijenta,
- prima pozive od pacijenata i vrši trijažu za narudžbu prema redu hitnosti,
- i druge poslove propisane sistematizacijom radnog mjesta.

- mjesto rada: JU Dom zdravlja Breza.
- visina osnovne plate: 975,00 KM

**4. Za radno mjesto spremačica:**

- završena osnovna škola

**Kratak opis poslova:**

Čisti, pere podove, briše prašinu sa namještaja i opreme i to svakodnevno i to dva puta dnevno, pere prozore, vrata, pločice i zidove gdje je masna boja jednom mjesečno, održava čistoću toaleta svakodnevno i obezbjeđuje u njemu sapun, ručnik i toalet papir, vodi računa da uvijek ima svjetla u prostorijama, koje čisti, kontroliše svakodnevno da li su sve slavine i oprema u toaletima ispravni i da li su na licu mjesta, a u slučaju nedostatka obavještava nadležnog radnika radi daljeg postupka, čisti vanjski prostor ulaz i druge poslove propisane sistematizacijom radnog mjesta.

- mjesto rada: JU Dom zdravlja Breza

pripadajuća osnovna neto plaća: 543,00 KM

**III NAPOMENA ZA KANDIDATE**

- samo izabrani kandidati će biti u obavezi da u roku od 15 (petnaest) dana od dana zaprimanja obavještenja o njegovom izboru kao najboljeg kandidata dostavi ljekarsko uvjerenje o zdravstvenoj sposobnosti i sanitarno uvjerenje o zdravstvenoj sposobnosti.

- **kriterij na osnovu kojih će se vršiti bodovanje kandidata :**

- radno iskustvo na poslovima stručne spreme,
- postignut uspjeh tokom školovanja za radno mjesto pod rednim brojem 1,2 i 3.
- uspjeh na pismenom ispitu za radno mjesto pod rednim brojem 1.i 2.
- uspjeh na usmenom ispitu za sve pozicije.

**IV POTREBNA DOKUMENTACIJA**

Uz svojeručno potpisanu prijavu kao poseban dokument i kraću biografiju potrebno je dostaviti:
- Diploma (svjedočanstvo) o završenoj traženoj stručnoj spremi (školi) za radno mjesto za
 koje se dostavlja prijava
- Uvjerenje o položenom stručnom ispitu za radno mjesto pod rednim brojem 1,2 i 3.
- Licenca za samostalan rad ili potvrda nadležne komore da je u postupku izdavanje licence za
 radno mjesto pod rednim brojem 1,2 i 3.
- Potvrda o postignutom uspjehu tokom školovanja na fakultetu za radno mjesto pod rednim brojem 1. i 2. i završene srednje škole za rado mjesto pod rednim brojem 3.
- Potvrda o radnom iskustvu.
- Ovjerena kopija vozačke dozvole „B“kategorije za radno mjesto pod rednim brojem 3.

- Uvjerenje o državljanstvu (ne starije od 6 mjeseci).
- Izvod iz matične knjige rođenih.
- Prijava o prebivalištu (CIPS) ne starije od 6 mjeseci.

V LITERATURA ZA ISPIT I INTERVJU

Gradivo i pravni izvor odnosno literatura za polaganje ispita po konkursu, prema stručnj spremi kandidata iz pozicije iz ovog konkursa su:

- literatura korištena tokom školovanja
- Zakon o zdravstvenoj zaštiti FBiH

**VI OSTALE ODREDBE**O datumu, mjestu pristupanja intervjua odnosno polaganja pismenog i usmenog ispita, kandidati će biti obaviješteni telefonom ili putem e- mail adrese kandidata. Imena kandidata se ne objavljuju.
Ako kandidat ne pristupi intervjuu odnosno polaganju pismenog / usmenog stručnog dijela ispita smatrat će se d a je odustao od dalje konkursne procedure.
O rezultatima provedenog postupka po konkursu kandidati će biti pismeno obaviješteni.
Konkurs će biti objavljen na Web stranici JU Doma zdravlja Breza, Web stranici općine Breza, dnevnom listu „Oslobođenje“ , oglasnoj ploči JU Dom zdralja Breza i Zavodu za zapošljavanje Ze-Do kantona.

Konkurs ostaje otvoren 8 (osam) dana od dana objave u dnevnom listu“Oslobođenje“.
Prijave na konkurs sa potrebnom dokumentacijom dostaviti na adresu:

**JU DOM ZDAVLJA BREZA
Ul. Šehidska br. 12 Breza
U zatvorenoj koverti sa naznakom
„NE OTVARAJ – PRIJAVA NA KONKURS“**

Nepotpune, neblagovremene i neuredne prijave kandidata koji neispunjavaju uslove ovog konkursa kao i kopije tražene dokumentacije koje nisu ovjerene, neće se uzimati u razmatranje.
Po okončanju postupka po ovom konkursu, JU Dom zdravlja Breza se ne obavezuje vršiti povrat priložene dokumentacije kandidata. Povrat dokumentacije vrši se na osnovu pismenog zahtjeva kandidata koji se podnosi na protokol JU Dom zdravlja Breza.

 **VD DIREKTOR**
 dr. spec. Amina Tabaković